Herman Willem Daendels

Herman Willem Daendels () iyâ arèya perwira militer Bâlândhâ bân administrator kolonial sè ajabat mènangka Gubernur Jenderal Hindia Bâlândhâ ḍâri taon 1808 sampè' 1811.
jmpl|Potret anumerta karjâna Raden Saleh, 1838

 Kehidupan awal 
Herman Willem Daendels lahèr tangghâl 21 Oktober 1762 è Hattem, Bâlândhâ. Ramana, Burchard Johan Daendels, ajabat mènangka sekretaris wali kota; èbhuna iyâ arèya Josina Christina Tulleken. Pendidikanna Daendels iyâ arèya è bidang hokom è Universitas Harderwijk bân ngaollè gelar doktor ḍâ' 10 April 1783.

 Karier 
Ḍâ' taon 1806, salèrana èyolok moso Ratona Bâlândhâ, Rato Louis (Koning Lodewijk) ka'angghuy abhâktè polè è tentara Bâlândhâ. Salèrana èberri' tugas ka'angghuy ajâgâ provinsi Friesland bân Groningen ḍâri serranganna Prusia. Marèna suksès, pas èkèrèm ka Hindia Bâlândhâ mènangka Gubernur-Jenderal atas saranna Kaisar Napolèon Bonaparte.

 Pengangkatan mènangka Gubernur-Jenderal 
Daendels ḍâpâ' ka Batavia tangghâl 5 Jânuwari 1808 aghântè'è Gubernur-Jenderal Albertus Wiede. Daendels ngembhân tugas sè èberri' moso Rato Louis ḍâri Hollandia ka'angghuy ngalakonè reformadi pamarènta'an sè korup dhâdhingghâlânna VOC. Salèrana jhughân èberri' pangkat militer palèng tèngghi mènangka marsekal Holandia sè èberri' sataon dabellunma ḍâ' 28 Jânuwari 1807 ka'angghuy negghu' bân ajâgâ Polo Jhâbâ ḍâri serranganna Inggris. Pangkat rèya èmolaè bâkto salèrana ḍâpa' ka Jhâbâ. Pengangkatan Daendels mènangka mardekal Hollandia mabâḍâ rassa kobâtèr ḍâri Napolen. Jârèya ngangghep jhâ' bhângsa Bâlândha bânnè bhângsa sè bisa aperrang bân ta' aḍḍhu anḍi' perwira kalabân pangkat sè palèng tèngghi èngak rowa. Pas ahèrra jârèya neggur alè'na, Louis Bonaparte, sè bâkto rowa dhâddhi Rato Hollandia.

 Abâli ka Eropa 
Marèna abâli ka Eropa, Daendels èberri' tugas polè è tentara Prancis. Salèrana jhughân noro' tentara Napoleon aperrang ka Rusia.

 Referensi 

 Pranala luar 

 Encyclopaedia Britannica, Herman Willem Daendels
 Herman Willem Daendels - Rijksmuseum, Amsterdam 
 Herman Willem Daendels (1762-1818), de man die erbij was
 The only complete biography of Daendels is the now rather dated publication by Paul van 't Veer, Daendels, maarschalk van Holland (Zeist/Antwerpen: De Haan-Standaard Boekhandel 1963)